লৌহ যুগ
প্রত্নতত্ববিদ্যায় প্রাগৈতিহাসিক যুগকে যে তিনভাগে ভাগ করা হয়, লৌহ যুগ হচ্ছে সেই তিন যুগের সর্বশেষ যুগ। প্রস্তর যুগ ও ব্রোঞ্জ যুগের পরে লৌহ যুগের আবির্ভাব। লৌহযুগের সময়কাল ও বৈশিষ্ট্য অঞ্চলভেদে ভিন্ন ভিন্ন। সব অঞ্চলেই লৌহযুগ শেষে ঐতিহাসিক যুগের আবির্ভাব, যার অন্যতম বৈশিষ্ট্য হল লিখিত সংরক্ষিত ইতিহাস। উদাহরণ স্বরুপ, ব্রিটেন এর লৌহযুগ শেষ হয় রোমান বিজয় এর মাধ্যমে, যার পর হতে ব্রিটেন এর লিখিত ইতিহাস সংরক্ষণ শুরু হয়।
পুরাপ্রস্তর যুগের ধর্ম
যদিও এই বিষয়টি বিতর্কিত তবে এটা নিশ্চিতভাবে বলা যায়, নিয়ান্ডারথালরাই প্রথম মানব যারা ইচ্ছাকৃতভাবে মৃতদেহকে কবর দিতেন। পাথর এর যন্ত্রাংশ এবং প্রাণীর হাড় সেই কবরে দেওয়া হত। এরকম উল্লেখযোগ্য কিছু স্থান হলো ইরাকের শানিদার, ইসরায়েলের কেবারা গুহা এবং ক্রোয়েশিয়ার ক্রাপিনা। অবশ্য কিছু পণ্ডিত যুক্ত দেন যে, এই দেহগুলোকে ধর্মনিরপেক্ষ কারণে সমাধিস্থ করা হয়েছে। ফ্রান্সের কমবে-গ্রিনাল ও আব্রি মৌলাতে নিয়ান্ডারথালদের হাড়ের চিহ্ন দেখে এটা মনে হয়, নিয়ান্ডারথালরাই এক্সকারন্যাশনের (হাড় এবং মাংস আলাদা করে, হাড় কবর দেওয়ার প্রথা) চর্চা করত।